**PIEGĀDES LĪGUMS Nr. \_\_\_\_\_\_\_\_\_\_\_\_\_\_\_\_**

*Par virtuves mēbeļu izgatavošanu, piegādi un uzstādīšanu Jelgavas pašvaldības operatīvās informācijas centrā*

Jelgavā 2019.gada 28.janvārī

**Jelgavas pilsētas pašvaldības iestāde “Jelgavas pašvaldības operatīvās informācijas centrs”**, reģistrācijas Nr. 90010680747, juridiskā adrese: Sarmas iela 4, Jelgava, LV-3001, turpmāk – Pasūtītājs, \_\_\_\_\_\_\_\_\_\_\_\_\_\_\_\_\_\_\_\_\_, kurš rīkojas saskaņā ar Nolikumu, no vienas puses, un

**SIA “Lazurīts S”**, reģistrācijas Nr. 40103480667, juridiskā adrese: Tālavas gatve 5-7, Rīga, LV-1029, \_\_\_\_\_\_\_\_\_\_\_\_\_\_\_ personā, kura rīkojas saskaņā ar Statūtiem, turpmāk – Piegādātājs, no otras puses, abi kopā un katrs atsevišķi turpmāk – Līdzēji, un saskaņā ar veiktā iepirkuma “Mēbeļu izgatavošana, piegāde un uzstādīšana JPPI “Jelgavas pašvaldības operatīvās informācijas centrs” telpās” (id.Nr.JPD2018/162/MI), turpmāk – iepirkums, 3.daļas “Virtuves mēbeles” rezultātiem un Piegādātāja iesniegto piedāvājumu, noslēdz līgumu par sekojošo (turpmāk – Līgums):

1. **LĪGUMA PRIEKŠMETS UN DARBĪBAS LAIKS**
   1. Piegādātājs saskaņā ar Pasūtītāja pasūtījumu, Tehnisko specifikāciju (1.pielikumā) un Tehnisko piedāvājumu (2.pielikumā) izgatavo, piegādā un uzstāda mēbeles Jelgavas pilsētas pašvaldības iestādē „Jelgavas pašvaldības operatīvās informācijas centrs” telpās (viss kopā turpmāk – Prece), bet Pasūtītājs pieņem īpašumā Preci, kas atbilst Piegādātāja iesniegtajam piedāvājumam iepirkumā, turpmāk – Piedāvājums.
   2. Līgums stājas spēkā no tā parakstīšanas dienas.
   3. Līguma izpildes termiņš ir **līdz 2019. gada 29. martam.**
2. **LĪGUMA SUMMA UN NORĒĶINU KĀRTĪBA**
   1. Līgumcena ir **1879,34 *euro* (*viens tūkstotis astoņi simti septiņdesmit deviņi euro, 34 centi)* bez pievienotās vērtības nodokļa (turpmāk PVN)**. PVN 21% (divdesmit viens procents) ir 394,66 *euro*  (*trīs simti deviņdesmit četri euro, 66 centi*). Līgumcenas un PVN kopējā summa ir 2274,00 *euro* (*divi tūkstoši divi simti septiņdesmit četri euro*), turpmāk – Līguma summa.
   2. Pasūtītājs var samaksāt priekšapmaksu 30% apmērā no Līguma summas, t.i. 682,20 *euro* (*seši simti astoņdesmit divi euro, 20 centi*), pārskaitot to Piegādātāja norādītajā bankas kontā 10 (desmit) darba dienu laikā no Piegādātāja rēķina un priekšapmaksas garantijas saņemšanas dienas.
   3. Pasūtītājs apņemas pārskaitīt atlikušo Līguma summu 1591,80 *euro*  (*viens tūkstotis pieci simti deviņdesmit viens euro, 80 centi*) uz Piegādātāja norādīto bankas kontu 10 (desmit) darba dienu laikā pēc Preces pieņemšanas – nodošanas akta abpusējas parakstīšanas.
   4. Ja Pasūtītājs neveic samaksu par Preci laikā, tad Pasūtītājs maksā līgumsodu 0,1% (viena desmitā daļa no procenta) apmērā no laikā nesamaksātās summas, par katru nokavēto maksājuma dienu, bet kopsummā ne vairāk kā 10% (desmit procenti) no neizpildīto saistību vērtības.
3. **PRECES PIEŅEMŠANAS UN NODOŠANAS NOSACĪJUMI**
   1. Piegādātājs piegādā un uzstāda Preci Jelgavas pilsētas pašvaldības iestādē „Jelgavas pašvaldības operatīvās informācijas centrs” telpās Sarmas ielā 4, Jelgavā līdz atbilstoši Līguma 1.3.punktā minētajam termiņam. Vienlaicīgi ar Preces nodošanu, Piegādātājs nodod Pasūtītājam Piegādātāja pilnvarotā pārstāvja parakstītu Preces pieņemšanas – nodošanas aktu un vienlaikus nodod visu dokumentāciju un instrukcijas, kas saistītas ar Preces īpašuma tiesībām un lietošanu.
   2. Par Preces nodošanas dienu tiek uzskatīta diena, kad Piegādātājs Pasūtītājam nodod Preci un Līdzēju pilnvarotie pārstāvji paraksta attiecīgu Preces pieņemšanas - nodošanas aktu, kas kļūst par Līguma neatņemamu sastāvdaļu.
   3. Ja Piegādātājs noteiktajā termiņā Preci vai daļu no tās nav piegādājis, tiek sagatavots akts, kurā Pasūtītājs norāda kavēto termiņu un kavējuma iemeslus. Pasūtītājs ir tiesīgs aprēķināt Piegādātājam līgumsodu 1% (viens procents) apmērā no Līgumcenas par katru nokavēto termiņa dienu, bet kopsummā ne vairāk kā 10% (desmit procenti) no Līgumcenas. Piegādātājs samaksā Pasūtītājam līgumsodu 10 (desmit) darba dienu laikā no rēķina saņemšanas dienas vai Pasūtītājam ir tiesības ieskaita kārtībā samazināt Piegādātājam maksājamo Līgumcenu tādā apmērā, kāda ir aprēķinātā līgumsoda summa.
   4. Aktu paraksta Līdzēju pilnvaroti pārstāvji un tas kļūst par Līguma neatņemamu sastāvdaļu.
   5. Ja Piegādātājs noteiktajā termiņā Preci vai daļu no tās piegādājis nekvalitatīvu, neatbilstošu tehniskajā specifikācijā noteiktajām prasībām, vai nav uzstādījis, vai nav ievērojis citus Līguma noteikumus, tiek sagatavots defekta akts, kurā Pasūtītājs norāda atklātos trūkumus. Piegādātājam uz sava rēķina tie jānovērš 3 (trīs) darba dienu laikā. Trūkumu novēršanas termiņa laikā Pasūtītājs ir tiesīgs aprēķināt Piegādātājam līgumsodu 1% (viens procents) apmērā no Līgumcenas par katru defekta novēršanas termiņa dienu, bet kopsummā ne vairāk kā 10% (desmit procenti) no Līgumcenas. Piegādātājs samaksā Pasūtītājam līgumsodu 10 (desmit) darba dienu laikā no rēķina saņemšanas dienas vai Pasūtītājam ir tiesības ieskaita kārtībā samazināt Piegādātājam maksājamo Līgumcenu tādā apmērā, kāda ir aprēķinātā līgumsoda summa.
   6. Defekta aktu paraksta Līdzēju pilnvaroti pārstāvji un tas kļūst par Līguma neatņemamu sastāvdaļu.
   7. Pēc defekta aktā norādīto trūkumu pilnīgas novēršanas ir iespējama preces pieņemšanas – nodošanas akta parakstīšana.
   8. Piegādātājs ir atbildīgs par piegādājamās Preces pilnīgas vai daļējas bojāejas vai bojāšanās risku līdz tās nodošanai Pasūtītājam.
4. **KVALITĀTE UN GARANTIJA**
   1. Piegādātājs garantē, ka piegādātā Prece ir augstas kvalitātes un atbilst visu to Latvijas Republikas spēkā esošo normatīvo aktu prasībām, kas uz to attiecas, kā arī uzstādīšana tiks veikta augstā kvalitātē.
   2. Piegādātājs garantē Preces kvalitātes, iepakojuma un marķējuma atbilstību Preces ražotāja noteiktajiem standartiem un tehniskajiem rādītājiem attiecīgajam Preces veidam, kā arī normatīvajiem aktiem un Līguma noteikumiem, kā arī garantē, ka piegādājamā Prece ir bez defektiem.
   3. Preces garantijas laiks ir divi gadi no Preces nodošanas – pieņemšanas akta parakstīšanas dienas.
   4. Ražotāja garantija tiek attiecināta uz visām Preces komponentēm.
   5. Garantijas laikā Piegādātājs nodrošina Precesgarantijas remontu vai Preces nomaiņu bez maksas konkrētajā Precesatrašanās vietā.
   6. Garantijas laikā Preces bojājumi jānovērš ne vēlāk kā 10 (desmit) darba dienu laikā no bojājuma pieteikšanas brīža. Bojājumu novēršanas laikā Piegādātājam ir jānodrošina Pasūtītāja speciālistu informēšana par problēmas risināšanas gaitu un sasniegtajiem rezultātiem.
   7. Ja Preces defektu nav iespējams novērst 4.6.punktā minētā termiņā, tā uz remonta laiku jānomaina ar pēc tehniskajiem parametriem līdzvērtīgu Preci, uzstādot to Pasūtītāja telpās.
   8. Ja Piegādātājs nepilda garantijas saistības, kas noteiktas Līgumā, trīs darba dienu laikā pēc Pasūtītāja pretenzijas saņemšanas, Piegādātājs atgriež konkrētās preces sākotnējo vērtību Pasūtītājam, pārskaitot to 10 (desmit) darba dienu laikā uz Pasūtītāja bankas norēķinu kontu.

**5. LĪDZĒJU SAISTĪBAS UN ATBILDĪBA**

* 1. **Piegādātāja saistības:**
     1. Piegādātājs apņemas veikt savlaicīgu Preces piegādi un uzstādīšanu.
     2. Piegādātājs veic Preces piegādi un uzstādīšanu Pasūtītāja uzraudzībā.
     3. Piegādātājs ir atbildīgs par Preces atbilstību Latvijas Republikas normatīvo aktu prasībām.
     4. Piegādātājs apņemas nodrošināt Preces piegādei un uzstādīšanai izmantoto materiālu, metožu, kā arī darbu izpildē un pārraudzībā iesaistīto darbinieku kvalifikācijas atbilstību Latvijas Republikā spēkā esošo normatīvo aktu prasībām.
     5. Piegādātājs uzņemas atbildību par zaudējumiem, kuri nodarīti Pasūtītājam un trešajām personām sakarā ar Līguma noteikumu pārkāpumu, ja Piegādātājs tajos vainojams.
     6. Piegādātājs nodrošina Preces garantijas servisu.
     7. Piegādātājs iesniedz atskaiti par Preces izgatavošanu, piegādi un uzstādīšanu 5 (piecu) darba dienu laikā no rakstiska pieprasījuma saņemšanas (līguma 5.2.4.p.).
  2. **Pasūtītāja saistības:**
     1. Pasūtītājs apņemas veikt samaksu par Preci Līgumā noteiktajos termiņos un kārtībā.
     2. Pasūtītājs apņemas nodrošināt atbilstošus apstākļus piegādātās Preces novietošanai un uzstādīšanai.
     3. Pasūtītājs pieņem Piegādātāja piegādātās Preces ar pieņemšanas-nodošanas aktu.
     4. Pasūtītājam ir tiesības pieprasīt Piegādātājam iesniegt atskaiti par Preces izgatavošanu, piegādi un uzstādīšanu.
  3. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
  4. Jebkura Līgumā noteiktā līgumsoda samaksa neatbrīvo Līdzējus no to saistību pilnīgas izpildes.

1. **IZMAIŅAS LĪGUMĀ, TĀ DARBĪBAS IZBEIGŠANA**
   1. Līgumu var papildināt, grozīt vai izbeigt, Līdzējiem savstarpēji vienojoties un ievērojot Publisko iepirkumu likuma 61.panta prasības. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamu sastāvdaļu.
   2. Līgumu var izbeigt pirms termiņa tikai Līgumā noteiktajos gadījumos un kārtībā. Līdzējs paziņo otram Līdzējam par Līguma izbeigšanu 10 (desmit) darba dienas pirms Līguma izbeigšanas.
   3. Piegādātājam ir tiesības izbeigt Līgumu pirms termiņa gadījumā, ja:
      1. Pasūtītājs aizkavē maksājumus vairāk kā 30 dienas;
      2. Pasūtītājs nepilda citas Līgumā noteiktās saistības.
   4. Pasūtītājam ir tiesības izbeigt Līgumu pirms termiņa gadījumos, ja:
      1. Piegādātājs kļūst maksātnespējīgs, bankrotē, tā darbība ir apturēta vai pārtraukta;
      2. Piegādātājs nepiegādā Preci Līgumā norādītajā termiņā;
      3. Piegādātājs piegādā neatbilstošu vai nekvalitatīvu Preci;
      4. Piegādātājs nepilda vai nepienācīgi pilda kādu citu no Līguma nosacījumiem.
   5. Ja Piegādātājs 3 (trīs) darba dienu laikā no piegādes termiņa notecējuma nav nodevis un uzstādījis Preci vai daļu no tās, vai nav ievērojis citus Līguma nosacījumus, Pasūtītājs ir tiesīgs vienpusēji izbeigt Līgumu, paziņojot par to Piegādātājam. Šajā gadījumā Piegādātājam 5 (piecu) darba dienu laikā no rēķina saņemšanas dienas jānomaksā Pasūtītājam vienreizējs līgumsods 10 % (desmit procenti) apmērā no Līgumcenas.
   6. Pasūtītājam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
   7. Pasūtītājam ir tiesības vienpusēji atkāpties no Līguma pirms termiņa, nosūtot Izpildītājam rakstisku paziņojumu Līgumā noteiktajā kārtībā, Publisko iepirkumu likuma 64.panta pirmajā daļā noteiktajos gadījumos.
   8. Abpusēji rakstiski vienojoties, Līdzēji ir tiesīgi izbeigt Līgumu pirms termiņa cita iemesla dēļ.
2. **STRĪDU RISINĀŠANAS KĀRTĪBA**

Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek protokolētas. Gadījumā, ja Līdzēji 10 (desmit) dienu laikā nespēj vienoties, strīds risināms Latvijas Republikas spēkā esošo normatīvo aktu noteiktajā kārtībā tiesā.

1. **NEPĀRVARAMA VARA**
   1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
   2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no Līguma saistību izpildes, ja vien tam par iemeslu nav bijuši paši nepārvaramas varas vai ārkārtēja rakstura apstākļi.
   3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma izbeigšanu.
2. **CITI NOTEIKUMI**
   1. Līgums ir saistošs Līdzējiem, kā arī visām trešajām personām, kas likumīgi pārņem viņu tiesības un pienākumus.
   2. Līgums stājas spēkā no tā parakstīšanas dienas un ir spēkā līdz Līdzēju saistību pilnīgai izpildei.
   3. Visos jautājumos, kas nav atrunāti Līgumā, Līdzēji vadās no Iepirkuma prasībām, Piedāvājuma un Latvijas Republikā spēkā esošajiem normatīvajiem aktiem.
   4. Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt šā Līguma noteikumu tulkošanu.
   5. Jebkāda ar Līgumu saistīta un jebkurā formā pieejama informācija vai citāda veida dati, tai skaitā Piegādātāja sagatavotie materiāli, pieder Pasūtītājam un ir tā īpašums. Piegādātājam nav tiesību bez Pasūtītāja atļaujas tos nodot trešajām personām un jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.
   6. Pasūtītāja pilnvarotais pārstāvis Līguma izpildes laikā \_\_\_\_\_\_\_\_\_\_\_\_
   7. Piegādātāja pilnvarotais pārstāvis Līguma izpildes laikā \_\_\_\_\_\_\_\_\_\_\_\_\_\_\_
   8. Līdzēju pilnvarotie pārstāvji ir atbildīgi par Līguma izpildes uzraudzīšanu, tai skaitā, par Preces pieņemšanas un nodošanas organizēšanu, Preces pieņemšanas – nodošanas akta noformēšanu, iesniegšanu un parakstīšanu atbilstoši Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
   9. Pilnvaroto pārstāvju vai rekvizītu maiņas gadījumā Līdzēji apņemas par to rakstiski paziņot otram Līdzējam 5 (piecu) darba dienu laikā no izmaiņu iestāšanās dienas.
   10. Līgums sagatavots 2 (divos) eksemplāros, katrs uz 12 (divpadsmit) lapām, ar vienādu juridisko spēku, no kuriem viens glabājas pie Piegādātāja, otrs pie Pasūtītāja.

Pielikumā:

1. Tehniskā specifikācija uz 4 (četrām) lapām;
2. Piegādātāja Tehniskais piedāvājums uz 1 (vienas) lapas;
3. Piegādātāja Finanšu piedāvājums uz 2 (divām) lapām.
4. **LĪDZĒJU REKVIZĪTI UN PARAKSTI**

|  |  |  |  |
| --- | --- | --- | --- |
|  | |  | |
|  | **Pasūtītājs** | | **Piegādātājs** | |
|  | **JPPI “Jelgavas pašvaldības operatīvās informācijas centrs”** | | **SIA “Lazurīts S”** | |
| Adrese | Sarmas iela 4, Jelgava, LV-3001 | |  | |
| Reģistrācijas Nr. | 90010680747 | |  | |
| Banka: | AS SEB banka | |  | |
| Kods: | UNLALV2X | |  | |
| Konts: | LV89UNLA0050023739902 | |  | |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| (vadītājs Gints Reinsons) | (\_\_\_\_\_\_\_\_\_\_\_\_\_\_\_\_\_\_\_\_) |